
A. ŽENKLINIMAS


INFORMACIJA ANT IŠORINĖS IR VIDINĖS PAKUOTĖS

IŠORINĖ PAKUOTĖ

1.	VAISTINIO PREPARATO PAVADINIMAS

Zinnat 500 mg plėvele dengtos tabletės
Cefuroksimas


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje plėvele dengtoje  tabletėje yra 500 mg cefuroksimo (cefuroksimo aksetilo pavidalu).


3.	PAGALBINIŲ MEDŽIAGŲ SĄRAŠAS

Sudėtyje yra E218 ir E216. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

10 plėvele dengtų tablečių


5.	VARTOJIMO METODAS IR BŪDAS (-AI)

Vartoti per burną. 
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASIEKIAMOJE IR NEPASTEBIMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki: mm-MMMM.


9.	SPECIALIOS LAIKYMO SĄLYGOS

Laikyti ne aukštesnėje kaip 30 C temperatūroje, gamintojo pakuotėje.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

Lygiagretus importuotojas: UAB „Tojaris projektai“


12.	LYGIAGRETAUS IMPORTO LEIDIMO NUMERIS

Lyg. imp. Nr.: LT/L/17/0473/001


13.	SERIJOS NUMER

Serija: 


14.	PARDAVIMO (IŠDAVIMO) TVARKA

Receptinis vaistinis preparatas.


15.	VARTOJIMO INSTRUKCIJA

Tablečių negalima smulkinti ar kramtyti.


16.	INFORMACIJA BRAILIO RAŠTU

Zinnat 500 mg


17.	UNIKALUS IDENTIFIKATORIUS – 2D BRŪKŠNINIS KODAS

18.	UNIKALUS IDENTIFIKATORIUS – ŽMONĖMS SUPRANTAMI DUOMENYS


Gamintojas: Glaxo Operations UK Limited (trading as Glaxo Wellcome Operations), Harmire Road, Barnard Castle, County Durham, DL 12 8DT, Jungtinė Karalystė.

Perpakavo BĮ UAB „Norfachema“.
Perpakavo UAB „Entafarma“.

Perpak.serija:

Lygiagrečiai importuojamas vaistinis preparatas skiriasi nuo referencinio vaistinio preparato laikymo sąlygomis ir pagalbinėmis medžiagomis: lygiagrečiai importuojamą vaistinį preparatą reikia papildomai laikyti gamintojo pakuotėje, jame yra titano dioksido (E171) ir natrio benzoato, bet nėra balto Opaspray M–1-7120.

B. PAKUOTĖS LAPELIS

Pakuotės lapelis: informacija vartotojui

Zinnat 500 mg plėvele dengtos  tabletės
Cefuroksimas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
-	Jeigu kiltų daugiau klausimų, kreipkitės į gydytoją, vaistininką arba slaugytoją.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje?

1.	Kas yra Zinnat ir kam jis vartojamas
2.	Kas žinotina prieš vartojant Zinnat
3.	Kaip vartoti Zinnat
4.	Galimas šalutinis poveikis
5.	Kaip laikyti Zinnat
6.	Pakuotės turinys ir kita informacija


1.	Kas yra Zinnat ir kam jis vartojamas

Zinnat yra antibiotikas, kuriuo gydomi suaugusieji ir vaikai. Jis naikina infekcines ligas sukeliančias bakterijas. Jis priklauso vaistų, vadinamų cefalosporinais, grupei.

Zinnat gydomos sunkios infekcinės ligos:
1. gerklės;
1. nosies ančių;
1. vidurinės ausies;
1. plaučių ar krūtinės ląstos;
1. šlapimo takų;
1. odos ir poodinio audinio.

Be to, Zinnat galima vartoti:
1. Laimo ligai gydyti (tai yra infekcinė liga, kurią perneša parazitai, vadinami erkėmis).

Jūsų gydytojas gali ištirti, kokia bakterija sukėlė infekcinę ligą, ir stebėti, ar bakterijos yra jautrios Zinnat gydymo metu.


2.	Kas žinotina prieš vartojant Zinnat

Zinnat vartoti negalima
1. jeigu yra alergija veikliajai arba bet kuriai pagalbinei šio vaisto medžiagai (jos išvardytos 6 skyriuje);
1. jeigu yra (padidėjęs jautrumas) kuriam nors antibiotikui;
1. jeigu yra sunki alergija (padidėjęs jautrumas) kuriam nors kitokiam beta laktaminiam antibiotikui (penicilinams, monobaktamams, karbapenemams).
· Jeigu galvojate, kad yra tokių aplinkybių, Zinnat nevartokite tol, kol Jūsų neištirs gydytojas.
Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Zinnat.

Zinnat nerekomenduojama vartoti jaunesniems kaip 3 mėnesių kūdikiams, nes saugumas ir veiksmingumas šios grupės pacientams nežinomas.

Turite stebėti, ar vartojant Zinnat, neatsiranda tam tikrų simptomų, pavyzdžiui: alerginės reakcijos, grybelių (pvz., mieliagrybių) sukeltos infekcinės ligos, sunkus viduriavimas (pseudomembraninis kolitas). Taip galima sumažinti bet kurių sutrikimų riziką. Žr. 4 skyriuje skyrelį ,,Būklės, į kurias reikia atkreipti dėmesį“.

Jeigu reikia atlikti kraujo tyrimą
Zinnat gali veikti kraujo tyrimo gliukozei nustatyti arba kraujo mėginio, kuris vadinamas Kumbso mėginiu, rezultatus. Jeigu reikia atlikti kraujo tyrimą:
· mėginį imančiam asmeniui pasakykite, kad vartojate Zinnat.

Kiti vaistai ir Zinnat
Jeigu vartojate ar neseniai vartojote kitų vaistų  arba dėl to nesate tikri, apie tai pasakykite gydytojui arba vaistininkui.

Vaistai, kurie vartojami skrandžio rūgštingumui mažinti (pvz., antacidiniai vaistai, kuriais gydomas rėmuo), gali keisti Zinnat veikimą. 
Probenecidas.
Geriamieji antikoaguliantai.
· Jeigu vartojate kokių nors panašių vaistų, pasakykite gydytojui arba vaistininkui.

Kontraceptinės tabletės
Zinnat gali mažinti kontraceptinių tablečių veiksmingumą. Jeigu vartojate kontraceptines tabletes gydymo Zinnat metu, turite naudoti ir barjerinį kontracepcijos metodą (pvz., prezervatyvus). Kreipkitės į gydytoją patarimo.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Vairavimas ir mechanizmų valdymas
Zinnat gali sukelti galvos svaigimą ir kitą šalutinį poveikį, dėl kurio gali sumažėti Jūsų budrumas.
· jeigu jaučiatės blogai, negalima vairuoti ir valdyti mechanizmų.


3.	Kaip vartoti Zinnat

Visada vartokite šį vaistą  tiksliai, kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Zinnat vartokite po valgio. Tai padės padidinti gydymo veiksmingumą.

Nurykite visą Zinnat tabletę užsigerdami nedideliu vandens kiekiu.

Tablečių negalima kramtyti, traiškyti arba dalyti — tai gali sumažinti gydymo veiksmingumą.

Rekomenduojama dozė yra nuo 250 mg iki 500 mg du kartus per dieną, priklausomai nuo infekcinės ligos sunkumo ir tipo.
Vartojimas vaikams
Įprasta pradinė Zinnat dozė yra nuo 10 mg/kg (daugiausiai iki 125 mg) iki 15mg/kg (daugiausiai iki 250 mg) du kartus per parą, priklausomai nuo:
1. infekcinės ligos sunkumo ir infekcijos rūšies.

Zinnat nerekomenduojama vartoti jaunesniems kaip 3 mėnesių kūdikiams, nes saugumas ir veiksmingumas šio amžiaus grupės pacientams nežinomas.

Atsižvelgiant į ligą ir kaip Jūs arba Jūsų vaikas reaguoja į gydymą, galima keisti pradinę dozę arba gali prireikti daugiau nei vieno gydymo kurso.

Pacientams, kuriems yra inkstų funkcijos sutrikimas
Jeigu Jums yra inkstų funkcijos sutrikimas, Jūsų gydytojas gali keisti Jums skirtą dozę.
· Pasakykite gydytojui, jeigu yra tokia aplinkybė.

Ką daryti pavartojus per didelę Zinnat dozę?
Jeigu išgėrėte per daug Zinnat, Jums gali atsirasti neurologinių sutrikimų, ypač gali padidėti traukulių (priepuolių) atsiradimo tikimybė.
· Nedelskite. Nedelsdami kreipkitės į gydytoją arba vykite į artimiausios ligoninės priėmimo skyrių. Jeigu įmanoma, parodykite gydytojui Zinnat pakuotę.

Pamiršus pavartoti Zinnat
Negalima vartoti dvigubos dozės norint kompensuoti praleistą dozę. Tik išgerkite kitą dozę įprastu laiku.

Nustojus vartoti Zinnat
Nenutraukite Zinnat vartojimo be nurodymo.

Svarbu, kad užbaigtumėte visą Zinnat kursą. Nenutraukite vaisto vartojimo be gydytojo nurodymo, net jeigu geriau jaučiatės. Nebaigus viso gydymo kurso, infekcinė liga gali atsinaujinti.


4.	Galimas šalutinis poveikis

Šis vaistas, kaip ir visi kiti, gali  sukelti šalutinį poveikį, nors jis pasireiškia ne visiems žmonėms.

Būklės, į kurias reikia atkreipti dėmesį
Mažai daliai Zinnat vartojančių žmonių pasireiškė alerginė reakcija arba galinti būti sunki odos reakcija. Tokių rerakcijų simptomai yra:
·    sunki alerginė reakcija. Požymiai gali būti iškilusis niežtintysis bėrimas, patinimas, kartais veido ar burnos, dėl kurio pasunkėja kvėpavimas;
1. odos bėrimas, kuris gali apsitraukti pūslėmis ar atrodyti kaip maži taikiniai (centre tamsus taškas, apsuptas blyškesnės srities, o iš krašto apjuostas tamsaus žiedo);
1. išplitęs bėrimas su pūslėmis ir odos lupimusi (tai gali būti Stevens-Johnson sindromo arba toksinės epidermio nekrolizės požymiai).

Kitos būklės, į kurias reikia atkreipti dėmesį vartojant Zinnat, yra:

· grybelių sukelta infekcinė liga. Į Zinnat panašūs vaistai gali sukelti pernelyg didelį mieliagrybių (Candida) dauginimąsi organizme ir sukelti grybelinę infekcinę ligą (pvz., pienligę). Toks šalutinis poveikis labiau tikėtinas, jeigu Zinnat vartojate ilgą laiką;
· sunkus viduriavimas (pseudomembraninis kolitas). Į Zinnat panašūs vaistai gali sukelti gaubtinės (storosios) žarnos uždegimą, sukeldami sunkų viduriavimą, paprastai su krauju ir gleivėmis, pilvo skausmu, karščiavimu;
· Jarisch-Herxheimer reakcija. Kai kuriems Zinnat gydytiems Laimo liga sergantiems pacientams labai padidėjo kūno temperatūra (pasireiškė karščiavimas), pasireiškė šaltkrėtis, galvos skausmas, raumenų skausmas ir odos bėrimas. Tai vadinamoji Jarisch-Herxheimer reakcija. Simptomų paprastai būna keletą valandų ar ne ilgiau kaip vieną parą.
· Jeigu pasireiškė kuris nors iš šių simptomų, apie tai nedelsdami pasakykite gydytojui arba slaugytojai.

Dažnas šalutinis poveikis
Toks poveikis gali pasireikšti ne dažniau kaip 1 iš 10 žmonių:
1. grybelių (pvz., Candida) sukeltos infekcinės ligos;
1. galvos skausmas;
1. galvos svaigimas;
1. viduriavimas;
1. pykinimas;
1. pilvo skausmas.

Dažnas šalutinis poveikis, kurį gali rodyti kraujo tyrimai:
1. tam tikros rūšies baltųjų kraujo ląstelių kiekio padidėjimas (eozinofilija);
1. kepenų fermentų suaktyvėjimas.

Nedažnas šalutinis poveikis
Toks poveikis gali pasireikšti ne dažniau kaip 1 iš 100 žmonių:
1. vėmimas;
1. odos bėrimai.

Nedažnas šalutinis poveikis, kurį gali rodyti kraujo tyrimai:
1. kraujo plokštelių kiekio sumažėjimas (ląstelių, kurios padeda kraujui krešėti)
1. baltųjų kraujo ląstelių kiekio sumažėjimas;
1. teigiamas Kumbso mėginys.

Kitas šalutinis poveikis
Kitas šalutinis poveikis pasireiškė labai mažai daliai žmonių, bet tikslus jo dažnis nežinomas:
1. sunkus viduriavimas (pseudomembraninis kolitas);
1. alerginės reakcijos;
1. sunkios odos reakcijos;
1. kūno temperatūros padidėjimas (karščiavimas);
1. akies baltymo ar odos pageltimas;
1. kepenų uždegimas (hepatitas).

Šalutinis poveikis, kurį gali rodyti kraujo tyrimai:
1. pernelyg greitas raudonųjų kraujo ląstelių suirimas (hemolizinė anemija).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti tiesiogiai, užpildę interneto svetainėje www.vvkt.lt esančią formą ir pateikti ją vienu iš šių būdų: raštu adresu (Valstybinei vaistų kontrolės tarnybai prie Lietuvos Respublikos sveikatos apsaugos ministerijos),  Žirmūnų g. 139A, LT 09120 Vilnius; nemokamu fakso numeriu (8 800) 20 131;  telefonu (8 6) 143 35 34; el. paštu NepageidaujamaR@vvkt.lt, per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Zinnat

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 30 ºC temperatūroje, gamintojo pakuotėje.

Ant dėžutės po ,,Tinka iki“ ir lizdinės plokštelės po ,,EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Zinnat sudėtis 
·     Veiklioji medžiaga yra cefuroksimas.Vienoje tabletėje yra 500 mg cefuroksimo, atitinkančio 601,44 mg cefuroksimo aksetilo.

· Pagalbinės medžiagos yra mikrokristalinė celiuliozė, kroskarmeliozės natrio druska, natrio laurilsulfatas, hidrintas augalinis aliejus, koloidinis silicio dioksidas, hipromeliozė, propilenglikolis, metilo parahidroksibenzoatas (E 218), propilo parahidroksibenzoatas (E216), titano dioksidas (E171), natrio benzoatas.

Zinnat išvaizda ir kiekis pakuotėje
Zinnat 500 mg
Balta, plėvele dengta, kapsulės formos tabletė. Viena tabletės pusė lygi, kitoje tabletės pusėje įspaustas užrašas „GX EG2“.  Zinnat 500 mg plėvele dengtos tabletės tiekiamos OPA-Al-PVC/Al lizdinėmis plokštelėmis. Kartoninėje dėžutėje yra 10 arba 14 tablečių.


Gamintojas
Glaxo Operations UK Limited (trading as Glaxo Wellcome Operations)
Harmire Road, Barnard Castle, County Durham, DL 12 8DT
Jungtinė Karalystė

Lygiagretus importuotojas 
UAB „Tojaris projektai“
Ukmergės g. 369a
LT-12142, Vilnius, Lietuva

Perpakavo 
BĮ UAB „Norfachema“
Vytauto g. 6, Jonava
Lietuva

arba

UAB „Entafarma“
Klonėnų vs. 1
Širvintų r. sav.
Lietuva

Registruotojas eksportuojančioje valstybėje yra Glaxo Welcome UK Ltd., 980 Great West Road, Brentford, Middlesex, TW8 9GS, Jungtinė Karalystė.





Šis vaistas EEE valstybėse narėse registruotas tokiais pavadinimais:
500 mg plėvele dengtos tabletės
Austrija, Belgija, Bulgarija, Kipras, Čekija, Danija, Estija, Prancūzija, Vengrija, Airija, Italija, Latvija, Lietuva, Liuksemburgas, Malta, Nyderlandai, Lenkija, Rumunija, Slovakija, Slovėnija, Ispanija, Jungtinė Karalystė – Zinnat
Vokietija – Elobact
Graikija – Zinadol
Italija - Zoref
Italija – Oraxim
Portugalija – Zipos
Portugalija – Zoref
Ispanija – Cefuroxima Allen
Ispanija – Cefuroxima Solasma

Šis pakuotės lapelis paskutinį kartą peržiūrėtas 2017-03-06.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/

Lygiagrečiai importuojamas vaistinis preparatas skiriasi nuo referencinio vaistinio preparato laikymo sąlygomis ir pagalbinėmis medžiagomis: lygiagrečiai importuojamą vaistinį preparatą reikia papildomai laikyti gamintojo pakuotėje, jame yra titano dioksido (E171) ir natrio benzoato, bet nėra balto Opaspray M–1-7120.

